**Z A P I S N I K**

 sa 3. sjednice Općinskog vijeća Općine Tompojevci, održane u prostorijama Općine Tompojevci, A.G. Matoša 9, Tompojevci, dana 14. listopada 2021. godine s početkom u 16,00 sati.

**Sjednici su nazočni članovi Općinskog vijeća Općine Tompojevci**

1. Ivan Štefanac - predsjednik Općinskog vijeća
2. Antun Lukić - potpredsjednik Općinskog vijeća
3. Ivana Tomaš
4. Mihael Sabadoš
5. Mijo Horvatović
6. Robert Mesaroš
7. Zlatko Potočki
8. Amalija Lovrić
9. Branislav Mišljenović

**Odsutni članovi Općinskog vijeća:**

1. Tomislav Panenić – najavio izostanak

**Osim članova Općinskog vijeća, sjednici su nazočni:**

1. Milan Grubač – Općinski načelnik
2. Slavko Ždinjak - zamjenik općinskog načelnika iz reda pripadnika rusinske nacionalne manjine
3. Kata Cvitković - pročelnica JUO
4. Marija Filipović – računovodstveni referent
5. Andrea Horvatović – komunalni i poljoprivredni redar

Predsjednik Općinskog vijeća pozdravlja nazočne, utvrđuje da postoji kvorum za održavanje sjednice (nazočno 9 vijećnika od 10 vijećnika) i da se mogu donositi pravovaljane odluke.

Prije prelaska na dnevni red predsjednik Općinskog vijeća otvorio je raspravu o zapisniku sa s 2. sjednice Općinskog vijeća Općine Tompojevci, održane dana 28. srpnja 2021. Pita ima li primjedbi na zapisnik. Primjedbi na zapisnik nije bilo te je **Općinsko vijeće jednoglasno s 9 glasova ZA usvojilo Zapisnik.**

**Nakon usvajanja Zapisnika predsjednik općinskog vijeća predlaže točke dnevnog reda**

1. Izvješće Mandatne komisije i verifikacija mandata člana Općinskog vijeća Općine Tompojevci iz reda pripadnika srpske nacionalne manjine

- svečana prisega člana Općinskog vijeća.

1. Prijedlog odluke o usvajanju polugodišnjeg izvještaja o izvršenju Proračuna Općine Tompojevci za2021. g.
2. Prijedlog I. Izmjena i dopuna Programa građenja komunalne infrastrukture u 2021.g.
3. Prijedlog I. Izmjena i dopuna Programa održavanja komunalne infrastrukture u 2021.g
4. Prijedlog I. Izmjena i dopuna Programa utroška sredstava šumskog doprinosa za 2021. g.
5. Prijedlog I. Izmjena i dopuna Programa socijalne skrbi za 2021.g.
6. Prijedlog I. Izmjena i dopuna Programa utroška sredstava ostvarenih od zakupa, prodaje, prodaje izravnom pogodbom, privremenog korištenja i davanja na korištenje izravnom pogodbom državnog poljoprivrednog zemljišta u vlasništvu RH na području Općine Tompojevci za 2021. g.
7. Prijedlog I. izmjena i dopuna Proračuna Općine Tompojevci za 2021. i projekcija za 2022. i 2023.
8. Prijedlog Odlukeo imenovanju povjerenstva za uvođenje u posjed poljoprivrednog zemljišta u vlasništvu Republike Hrvatske na području Općine Tompojevci.
9. Prijedlog odluke o raspisivanju Javnog natječaja za zakup poljoprivrednog zemljišta u vlasništvu Općine Tompojevci.
10. Prijedlog Odluke o izmjeni i dopuni Odluke o osnivanju i imenovanju predsjednika i članova Povjerenstva za procjenu šteta od prirodnih nepogoda u Općini Tompojevci
11. Prijedlog Odluke o izmjeni i dopuni Odluke o komunalnom doprinosu.
12. Prijedlog Odluke o izmjeni i dopuni Odluke o komunalnim djelatnostima.
13. Prijedlog Strategije upravljanja imovinom u vlasništvu Općine Tompojevci za razdoblje 2021. – 2027. g.
14. Prijedlog Plana djelovanja Općine Tompojevci u području prirodnih nepogoda za 2022. godinu.
15. Izvješće o radu Općinskog načelnika Općine Tompojevci za razdoblje od 04.06. – 30.06.2021.g.

Dnevni red jednoglasno prihvaćen ( 9 glasova „ZA“).

**Točka 1.**

Izvješće Mandatne komisije i svečana prisega člana Općinskog vijeća

Općine Tompojevci iz reda pripadnika srpske nacionalne manjine

Predsjednik Općinskog vijeća poziva Mandatnu komisiju da podnese Izvješće.

Predsjednica Mandatne komisije Ivana Tomaš podnosi Izvješće o provedenim dopunskim izborima za članove Općinskog vijeća Općine Tompojevci iz reda pripadnika srpske nacionalne manjine koji su održani 03. listopada 2021. godine u tekstu koji čini sastavni dio ovog zapisnika.

Prima se na znanje Izvješće Mandatne komisije, te je time verificiran mandat članovima Općinskog vijeća.

Nakon verifikacije mandata člana Općinskog vijeća, predsjedavajući izgovara tekst prisege, a član Općinskog vijeća ustaje i izgovara ”PRISEŽEM” te potpisuje tekst prisege.

**Točka 2.**

*Prijedlog odluke o usvajanju polugodišnjeg izvještaja o izvršenju Proračuna*

 *Općine Tompojevci za**2021. g.*

Pr**e**dsjednik Općinskog vijeća daje riječ Mariji Filipović izvjestiteljici ove točke.

*Marija Filipović* - polugodišnji izvještaj o izvršenju proračuna za 2021. godinu pojašnjen je na pedesetak stranica u skladu s Pravilnikom o polugodišnjem i godišnjem izvještaju o izvršenju proračuna. Opći dio proračuna, prihodi i rashodi prikazani su tabelarno, a posebni dio proračuna također je prikazan u tabelama po organizacijskoj, ekonomskoj i programskoj klasifikaciji. Ukupni prihodi ostvareni su u iznosu od 2.732.712,00 kn, a rashodi u iznosu od 3.500.921,00 kn, te je ostvaren manjak prihoda u iznosu od 768.209,00 kn koji je pokriven iz viška prihoda . Prihodi se odnose na porezne prihode, tekuće i kapitalne pomoći, prihode od imovine, prihode od administrativnih pristojbi, prihode od prodaje nefinancijske imovine. Rashodi se odnose na rashode za zaposlene, financijske rashode, pomoći unutar opće države, naknade građanima, rashode za nabavu nefinancijske imovine i ostale rashode. S 30.06.2021. g. stanje potraživanja iznose 2.378.045,00 kn, a ne podmirene obveze iznose 466.663,00 kn. Preneseni višak prihoda s 01.01.2021. g iznosio je 3.155.7771,00 kn i iz njega je pokriven manjak prihoda nad rashodima u iznosu od 768.209,00 kn, te raspoloživ višak prihoda u sljedećem razdoblju iznosi 2.387.567,00 kuna. Općina se kreditno nije zaduživala.

**Općinsko vijeće je bez rasprave jednoglasno sa 9 glasova „ZA“ donijelo :**

**Odluku o usvajanju polugodišnjeg izvještaja o izvršenju**

 **Proračuna Općine Tompojevci za 2021. g.**

**Točka 3.**

*Prijedlog I. Izmjena i dopuna Programa građenja komunalne infrastrukture u 2021.g.*

Pr**e**dsjednik Općinskog vijeća daje riječ Kati Cvitković izvjestiteljici ove točke.

*Kata Cvitković* - u izmjenama Programa građenja komunalne infrastrukture u 2021. godini planirana sredstva su se smanjila sa 2.227.950,00 kn na 830.400,00 kn. Sredstva su predviđena za građenje građevina komunalne infrastrukture koje će se graditi u uređenim dijelovima građevinskog područja (pojašnjava po stavkama) i postojeće građevine komunalne infrastrukture koje će se rekonstruirati i način rekonstrukcije, (pojašnjeno po stavkama).

**Općinsko vijeće je bez rasprave jednoglasno sa 9 glasova „ZA“ donijelo :**

**I. Izmjene i dopune Programa građenja komunalne infrastrukture u 2021. god.**

**Točka 4.**

*Prijedlog I. Izmjena i dopuna Programa održavanja komunalne infrastrukture u 2021.g*

Pr**e**dsjednik Općinskog vijeća daje riječ Kati Cvitković izvjestiteljici ove točke.

*Kata Cvitković* - ovim izmjenama Programa održavanja komunalne infrastrukture planirana sredstva su se povećala sa 1.008.350,00 kn na 1.038.060,00 kn, a predviđeno je održavanje: nerazvrstanih cesta, građevina i uređaja javne namjene, javne rasvjete, javnih površina na kojima nije dopušten promet motornih vozila, javnih zelenih površina i čistoće javnih površina, groblja, deratizacija i dezinsekcija i veterinarsko-higijeničarski poslovi (pojašnjeno po stavkama gdje i zašto su nastale promjene).

**Općinsko vijeće je bez rasprave jednoglasno sa 9 glasova „ZA“ donijelo :**

**I. Izmjene i dopune Programa održavanja komunalne infrastrukture u 2021. god.**

**Točka 5.**

*Prijedlog I. Izmjena i dopuna Programa utroška sredstava šumskog doprinosa za 2021. g.*

Pr**e**dsjednik Općinskog vijeća daje riječ Kati Cvitković izvjestiteljici ove točke.

*Kata Cvitković-* ovim izmjenama Programa utroška sredstava šumskog doprinosa za 2021. g., planirana visina sredstava šumskog doprinosa smanjila su se sa 90.250,00 kn na 20.250,00 kn i biti će utrošena za rekonstrukciju ceste u naselju Berak.

**Općinsko vijeće je bez rasprave jednoglasno sa 9 glasova „ZA“ donijelo :**

**Izmjene i dopune Programa utroška šumskog doprinosa u 2020.g.**

**Točka 6.**

*Prijedlog I. izmjena i dopuna Programa socijalne skrbi za 2021.g.*

Pr**e**dsjednik Općinskog vijeća daje riječ Kati Cvitković izvjestiteljici ove točke.

*Kata Cvitković-* ovim izmjenama Programa socijalne skrbi visina predviđenih sredstava se povećala sa 168.000,00 kn na 174.000,00 kn ( pojašnjava po stavkama gdje su i zašto nastale promjene).

**Općinsko vijeće je bez rasprave jednoglasno sa 9 glasova „ZA“ donijelo :**

**I. Izmjene i dopune Programa socijalne skrbi za 2021.g.**

**Točka 7.**

*Prijedlog I. Izmjena i dopuna Programa korištenja sredstava ostvarenih od zakupa, prodaje, prodaje izravnom pogodbom, privremenog korištenja i davanja na korištenje izravnom pogodbom državnog poljoprivrednog zemljišta u vlasništvu RH na području Općine Tompojevci za 2021. g.*

Pr**e**dsjednik Općinskog vijeća daje riječ Kati Cvitković izvjestiteljici ove točke.

*Kata Cvitković-* ovim Izmjenama Programa korištenja sredstava ostvarenih od zakupa, prodaje, prodaje izravnom pogodbom, privremenog korištenja i davanja na korištenje izravnom pogodbom državnog poljoprivrednog zemljišta u vlasništvu RH na području Općine Tompojevci za 2021. g. planirana sredstva su se povećala sa 815.150,00 kuna na 930.250,00 kn, a raspoređuju se po namjenama u četiri točke (pojašnjeno po točkama).

**Općinsko vijeće je bez rasprave jednoglasno sa 9 glasova „ZA“ donijelo :**

**I. Izmjene i dopune Programa korištenja sredstava ostvarenih od zakupa, prodaje, prodaje izravnom pogodbom, privremenog korištenja i davanja na korištenje izravnom pogodbom državnog poljoprivrednog zemljišta u vlasništvu RH na području Općine Tompojevci za 2020. g.**

**Točka 8.**

*Prijedlog I. izmjena i dopuna Proračuna Općine Tompojevci za 2021.g. i projekcija za 2022. i 2023.*

Predsjednik vijeća daje riječ Mariji Filipović izvjestiteljice ove točke.

*Marija Filipović* – Izmjenama i dopunama proračuna Općine Tompojevci za 2021. godinu smanjuju se prihodi za 653.113,00 kn i iznose 7.803.347,00 kn također su se manjili i rashodi za 1.080.467,00 kn i iznose 8.945.703,00 kn vidljiv je deficit od 1.142.356,00 kn koji je planiran iz viška prihoda za pokriće istog. Veliko smanjenje je kod poreznih prihoda za 1.721.410,00 kn zbog izmjene uplaćivanja prihoda u proračun. Prošle godine uplaćivala se sredstva fiskalnog izravnanja te su se knjižila kao porezni prihodi dok ove godine primamo uplatu kao pomoć-kompenzacijske mjere iz tog razloga su se povećale tekuće pomoći. Kapitalne pomoći su se smanjile za 345.000,00 kn iz razloga što se ove godine odustalo od gradnje mrtvačnice na PG u Čakovcima zbog vremenskih uvjeta te će se ista graditi nagodinu. Ostali nespomenuti prihodi su se povećali za 44.500,00 kn izvršen je povrat VSŽ pola iznosa za naknade za rad biračkih odbora za održane lokalne izbore te povrat članova nezavisne liste koji nisu utrošili sredstva za vrijeme mandata. Što se tiče rashoda povećali su se rashodi za zaposlene zbog lokalnih izbora i smjene vlasti (financira se 6 mj. naknada načelnika i donačelnice). Adaptacija DVD-a Bokšić je smanjena, a povećana je stavka za DVD Tompojevci koji je prošao na natječaju MRR i FEU, povećana je stavka za projektnu dokumentaciju dječji vrtić u Tompojevcima koji je planiran u iznosu od 50.000,00 kn a on u konačnici iznosi 155.700,00 kn, planira se adaptacija krovišta nadstrešnice u dvorištu mađarske kuće u iznosu od 40.000,00 kn, povećana je stavka za adaptaciju doma Bokšić za 277.850,00 kn. Što se tiče izmjene programa pojašnjeno je u prethodnim točkama. Plan razvojnih programa izmijenjen je u skladu s izmjenama i dopunama proračuna.

**Općinsko vijeće je bez rasprave, jednoglasno sa 9 glasova „ZA“ donijelo**

**I. izmjene i dopune Proračuna Općine Tompojevci za 2021.g.**

**i projekcije za 2022. i 2023.g.**

**Točka 9.**

*Prijedlog Odluke**o imenovanju povjerenstva za uvođenje u posjed poljoprivrednog zemljišta u vlasništvu Republike Hrvatske na području Općine Tompojevci.*

Predsjednik Općinskog vijeća – ministarstvo poljoprivrede dalo je suglasnost na Odluku o izboru najpovoljnije ponude na natječaj za zakup poljoprivrednog zemljišta u vlasništvu Republike Hrvatske na području Općine Tompojevci i sada je potrebno imenovati Povjerenstvo za uvođenje u posjed poljoprivrednog zemljišta koje čini tri člana, i to: po jedan predstavnik pravne, geodetske i agronomske struke.

Za članove Povjerenstva predlažu se:

 1. NIKOLA ČURČINAC, predstavnik pravne struke,

 2. IGOR MIHELIĆ, predstavnik geodetske struke,

 3. ANAMARIJA PENAVIĆ, predstavnik agronomske struke.

Kako nije bilo drugih prijedloga, predsjedavajući daje prijedlog na glasovanje.

**Općinsko vijeće je bez rasprave, jednoglasno sa 9 glasova „ZA“ donijelo**

*Odluku**o imenovanju povjerenstva za uvođenje u posjed poljoprivrednog zemljišta u vlasništvu Republike Hrvatske na području Općine Tompojevci*

**Točka 10.**

*Prijedlog odluke o raspisivanju Javnog natječaja za zakup poljoprivrednog zemljišta*

 *u vlasništvu Općine Tompojevci*

Predsjednik Općinskog vijeća – budući da je Vladimir Emić iz Čakovaca podnio zahtjev za raskid ugovora o zakupu poljoprivrednog zemljišta u vlasništvu Općine Tompojevci (jednu godinu prije isteka roka), potrebno je za to zemljište raspisati novi natječaj.

**Općinsko vijeće je bez rasprave, jednoglasno sa 9 glasova „ZA“ donijelo**

**Odluku o raspisivanju Javnog natječaja za zakup poljoprivrednog zemljišta**

 **u vlasništvu Općine Tompojevci.**

**Točka 11.**

*Prijedlog Odluke o izmjeni i dopuni Odluke o osnivanju i imenovanju predsjednika i članova Povjerenstva za procjenu šteta od prirodnih nepogoda u Općini Tompojevci*

Predsjednik Općinskog vijeća – budući da je Zdravko Galović podnio ostavku na mjesto predsjednika Povjerenstva (zbog zdravstvenih razloga), potrebno je imenovati novu osobu, a prijedlog je da to bude Petar Jokić iz Čakovaca.

**Općinsko vijeće je bez rasprave, jednoglasno sa 9 glasova „ZA“ prihvatilo prijedlog i donijelo**

*Odluku o izmjeni i dopuni Odluke o osnivanju i imenovanju predsjednika i članova Povjerenstva za procjenu šteta od prirodnih nepogoda u Općini Tompojevci*

**Točka 12.**

*Prijedlog Odluke o izmjeni i dopuni Odluke o komunalnom doprinosu.*

Pr**e**dsjednik Općinskog vijeća daje riječ Kati Cvitković izvjestiteljici ove točke.

Kata Cvitković - U Općini Tompojevci na snazi je Odluka o komunalnom doprinosu iz 2018. godine. Po preporuci Državnog ureda za reviziju potrebno je Odlukom o komunalnom doprinosu odrediti jasne uvjete i razloge oslobađanja od plaćanja komunalnog doprinosa za sve slučajeve oslobađanja kako bi se svim obveznicima plaćanja komunalnog doprinosa osigurala jednaka mogućnost ostvarivanja prava na oslobađanje od plaćanja komunalnog doprinosa, u skladu s odredbama Zakona o komunalnom gospodarstvu, a prijedlog je da se od plaćanja komunalnog doprinosa oslobađaju u potpunosti: 1.Trgovačka društva i ustanove kojih je Općina osnivač ili većinski vlasnik u slučaju izgradnje građevine koje služe obavljanju njihove djelatnosti, 2.Investitor, odnosno osoba koja ostvaruje pravo na stambeno zbrinjavanje na području Općine Tompojevci prema odredbama posebnog Zakona i 3. Investitori gradnje vjerskih građevina, građevina socijalnog programa, građevina namijenjenih za osnovno obrazovanje, kao i građevina namijenjenih za kulturu, šport i rekreaciju koje nisu obuhvaćene člankom 12. ove odluke.

**Općinsko vijeće je bez rasprave, jednoglasno sa 9 glasova „ZA“ prihvatilo prijedlog i donijelo**

**Odluku o izmjeni i dopuni Odluke o komunalnom doprinosu**

**Točka 13.**

*Prijedlog Odluke o izmjeni i dopuni Odluke o komunalnim djelatnostima*

Pr**e**dsjednik Općinskog vijeća daje riječ Kati Cvitković izvjestiteljici ove točke.

Kata Cvitković - U Općini Tompojevci na snazi je Odluka o komunalnim djelatnostima iz 2019. godine. Po preporuci Državnog ureda za reviziju potrebno je Odlukom o komunalnim djelatnostima odrediti i organizacijski oblik obavljanja komunalnih djelatnosti - održavanje građevina javne odvodnje oborinskih voda te održavanje građevina, uređaja i predmeta javne namjene, što je učinjeno ovim prijedlogom (kao organizacijski oblik predlaže se obavljanje komunalnih djelatnosti na temelju pisanog ugovora).

**Općinsko vijeće je bez rasprave, jednoglasno sa 9 glasova „ZA“ prihvatilo prijedlog i donijelo**

**Odluku o izmjeni i dopuni Odluke o komunalnim djelatnostima**

**Točka 14.**

*Prijedlog Strategije upravljanja imovinom u vlasništvu Općine Tompojevci*

 *za razdoblje 2021. – 2027. g.*

Pr**e**dsjednik Općinskog vijeća daje riječ Kati Cvitković izvjestiteljici ove točke.

Kata Cvitković - Strategijom se određuju dugoročni ciljevi i smjernice upravljanja imovinom Općine Tompojevci. Strategija je izrađena uz odgovarajuću primjenu Zakona o upravljanju državnom imovinom i Zakona o Središnjem registru državne imovine. Po uzoru na Strategiju upravljanja državnom imovinom, ova Strategija se donosi za razdoblje od sedam godina. Strateški cilj upravljanja imovinom Općine je održivo, ekonomično i transparentno upravljanje i raspolaganje općinskom imovinom. Kako bi se ostvario strateški cilj upravljanja općinskom imovinom, potrebno je kontinuirano raditi na popisu imovine u vlasništvu Općine.

Strateški cilj upravljanja imovinom Općine razrađuje se u 5 posebnih ciljeva (pobrojanih u točki 6.) Ova Strategija donosi se s ciljem sustavnog, optimalnog i dugoročno održivog upravljanja imovinom u vlasništvu Općine sa svrhom očuvanja imovine i njezine važnosti za život i rad postojećih i budućih naraštaja, a temelji se na načelima odgovornosti, javnosti, ekonomičnosti i predvidljivosti.

**Općinsko vijeće je bez rasprave, jednoglasno sa 9 glasova „ZA“ prihvatilo prijedlog i donijelo**

**Strategiju upravljanja imovinom u vlasništvu Općine Tompojevci**

 **za razdoblje 2021. – 2027. g.**

**Točka 15.**

*Prijedlog Plana djelovanja Općine Tompojevci u području prirodnih nepogoda za 2022. godinu*

Predsjednik Općinskog vijeća daje riječ Andrei Horvatović, izvjestiteljici ove točke.

Andrea Horvatović - Sukladno članku 17. Zakona o ublažavanju i uklanjanju posljedica prirodnih nepogoda sve JLS dužne su do kraja studenog tekuće godine donijeti plan djelovanja u području prirodnih nepogoda za sljedeću kalendarsku godinu. Plan sadržava popis mjera i nositelja mjera u slučaju nastajanja prirodne nepogode, procjene osiguranja opreme i drugih sredstava za zaštitu i sprječavanje stradanja imovine, gospodarskih funkcija i stradanja stanovništva i sve druge mjere koje uključuju suradnju s nadležnim tijelima iz Zakona i/ili drugih tijela, znanstvenih ustanova i stručnjaka za područje prirodnih nepogoda. Ugroze koje se obrađuju dokumentima zaštite i spašavanja, odnosno Procjenom rizika za područje Općine Tompojevci i Planom djelovanja sustava CZ Općine Tompojevci nisu obrađene ovim planom. Temeljem Procjene rizika za područje Općine Tompojevci od ožujka 2018. godine, na području Općine Tompojevci moguće su sljedeće ugroze prirodnih katastrofa: 1.poplave izazvane izlijevanjem kopnenih vodnih tijela, 2. ekstremne temperature, 3.epidemije i pandemije, 4. ekstremna suša.

**Općinsko vijeće je bez rasprave, jednoglasno sa 9 glasova „ZA“ prihvatilo prijedlog i donijelo**

**Plana djelovanja Općine Tompojevci u području prirodnih nepogoda za 2022. godinu.**

**Točka 16.**

*Izvješće o radu Općinskog načelnika Općine Tompojevci za razdoblje od 04.06. – 30.06.2021.g.*

Predsjednik Općinskog vijeća daje riječ općinskom načelniku Milanu Grubaču, izvjestitelju ove točke.

Općinski načelnik je izvjestio vijećnike da izvješće sadržava popis aktivnosti od dana kad je stupio na dužnost do kraja lipnja 2021. godine ( to je mali period od svega dvadesetak dana), a sastavni dio izvješća je i zapisnik o primopredaji vlasti.

**Općinsko vijeće je bez rasprave, jednoglasno sa 9 glasova „ZA“ donijelo**

**Odluku o prihvaćanju Izvješća o radu Općinskog načelnika Općine Tompojevci za razdoblje od 04.06. – 30.06.2021.g.**

PITANJA I PRIJEDLOZI:

Nakon što je iscrpljen usvojeni dnevni red, predsjednik Općinskog vijeća poziva nazočne na postavljanje pitanja.

Zlatko Potočki navodi problem potrganih ploča s nazivima ulica i ukazuje na problem prometovanja kamiona kroz naselja ( u raspravu se uključio i Slavko Ždinjak). Nadalje, predlaže da se uredi pristup mrtvačnicama i to na ulazu za kolica, te da se posade sadnice drveća kod mrtvačnica, kako bi se stvorio hlad.

Mijo Horvatović iznosi problem uskog puta prema Novim Čakovcima i problem puta kod Lovačkog doma u Berku.

Amalija Lovrić iznosi problem rampe za invalide kod zdravstvene ambulante u Čakovcima (jako strma).

Općinski načelnik je na kraju zaključio da će općina, sukladno osiguranim sredstvima, rješavati navedene probleme, ali isto tako naglasio da sve ovdje navedeno nije u nadležnosti općine, već županije ( mislio je na prometovanje kamiona županijskim cestama).

KLASA: 021-05/21-01/15

URBROJ: 2196/07-02-21-4

Sjednica završila sa radom u 17,03 sati.

Zapisnik vodila Predsjednik Općinskog vijeća

Kata Cvitković Ivan Štefanac